**ა(ა)იპ აუდიტორთა, ბუღალტერთა და ფინანსურ მენეჯერთა ფედერაცია**

**გამგეობის სხდომის**

**ოქმი №4**

**22.11.2016 წ. ქ. თბილისი**

**ესწრებოდნენ:** აფრიდონიძე ელგუჯა, ახობაძე ოთარი, აჯიაშვილი მეგი, ლომსაძე დავითი, ოქრომჭედლიშვილი ალექსანდრე, პაპასქუა იური, ცერცვაძე თეიმურაზ, ჯანგულაშვილი ლევანი.

**არ ესწრებოდა:** სულიკო ფუტკარაძე.

**თავმჯდომარეობდა** ელგუჯა აფრიდონიძე

**მდივანი:** დავით ლომსაძე

**დღის წესრიგი**:

1. ფედერაციაში წევრების მიღების შესახებ;
2. მიმდინარე საკითხები - ევროპის ბუღალტერთა და აუდიტორთა ფედერაციის (EFAA) წევრობის გადასახადის შესახებ.

**მოისმინეს:** ელგუჯა აფრიდონიძის ინფორმაცია ფედერაციაში წევრების მიღების შესახებ;

**აღინიშნა:** გრძელდება აქტიურობა და იზრდება ინტერესი ჩვენს ფედერაციაში აუდიტორების, ბუღალტრების, ფინანსისტების, იურიდიული პირების გაწევრიანების თაობაზე. პირველი ნაკადის შემდეგ, წევრის სტატუსით ფედერაციაში მიღების შესახებ განცხადებით მოგვმართა პარლამენტთან არსებული აუდიტორული საბჭოს მიერ სერტიფიცირებულმა **10** ფიზიკურმა პირმა, **32** არასერტიფიცირებულმა ფიზიკურმა პირმა და **3** იურიდიულმა პირმა და ელოდებიან გადაწყვეტილებას. წევრობის კომიტეტის მიერ მომზადებულია კატეგორიების მიხედვით განმცხადებელთა სია და რეკომენდაციას იძლევიან მათ გაწევრიანებაზე.

გამგეობის წევრები გაეცნენ განმცახებელთა ჩამონათვალს.

**აზრი გამოთქვეს:** ალექსანდრე ოქრომჭედლიშვილმა, დავით ლომსაძემ, ოთარ ახობაძემ რომლებმაც მოიწონეს ასეთი აქტივობა და გამოთქვეს მოსაზრება მათი განცხადებების დაკმაყოფილების თაობაზე.

კენჭი ეყარა წინადადებას.

გადაწყვეტილება მიღებულია ერთხმად.

**გადაწყდა:**

დაკმაყოფილდეს ფედერაციის წევრობაზე შემოსული განცხადებები და მიენიჭოთ მათ ფედერაციის წევრის სტატუსი თანდართული ჩამონათვალის შესაბამისად;

**მოისმინეს**: ელგუჯა აფრიდონიძის ინფორმაცია ევროპის ბუღალტერთა და აუდიტორთა ფედერაციის (EFAA) წევრობის გადასახადის შესახებ

**აღინიშნა:** ევროპის ბუღალტერთა და აუდიტორთა ფედერაციაში გაწევრიანების შემდეგ, შესაძლებლობის სიმწირის გამო, წევრობის გადასახადი ფაქტობრივად არ გადაგვიხდია და გვთხოვენ გადახდას. საერთაშორისო ორგანიზაციაში წევრობის სტატუსის შენარჩუნება ჩვენთვის მნიშვნელოვანია.

**აზრი გამოთქვეს:** იური პაპასქუამ,მეგი აჯიაშვილმა, ალექსანდრე ოქრომჭედლიშვილმა, დავით ლომსაძემ, რომლებმაც აღნიშნეს, რომ საერთაშორისო ორგანიზაციაში წევრობის სტატუსის შენარჩუნება საჭიროა და აუცილებელია მოლაპარაკების წარმართვა. მიზანშეწონილად მიიჩნიეს, რომ ეთხოვოს ფედერაციის გამგეობის წევრს ლევან ჯანგულაშვილს, რომ გააგრძელოს მოლაპარაკება და მიაღწიოს შეთანხმება საწევრო გადასახადის გადავადების შესახებ.

კენჭი ეყარა წინადადებას.

გადაწყვეტილება მიღებულია ერთხმად.

**დაადგინეს:**

1. დაკმაყოფილდეს ფედერაციის წევრობაზე შემოსული განცხადებები და მიენიჭოთ მათ ფედერაციის წევრის სტატუსი თანდართული ჩამონათვალის შესაბამისად;

1.1. ფედერაციის აღმასრულებელ დირექტორს დაევალოს:

1.1.1. აცნობოს ფედერაციაში გაწევრიანებულ პირებს მათი სტატუსის შესახებ;

* + 1. ფედერაციის ვებგვერდზე განათავსოს ფედერაციის წევრთა რეესტრი მოთხოვნილი ფორმითა და პირობების შესაბამისად.

1. დაევალოსფედერაციის გამგეობის წევრს ლევან ჯანგულაშვილს, გააგრძელოს მოლაპარაკება და მიაღწიოს შეთანხმება საწევრო გადასახადის გადავადების შესახებ.

სხდომის თავმჯდომარე ელგუჯა აფრიდონიძე

მდივანი: დავით ლომსაძე